Алена Станіславаўна была загадчыцай дзіцячага садка, працавала настаўніцай пачатковых класаў, яна – прыёмная мама, творчы чалавек, аўтар зборніка вершаў “Дзівачка”. Генадзь Хаціловіч адзін з першых у рэспубліцы атрымаў грант фонда Сораса за поспехі ў навучанні юных фізікаў. Анатоль Ільюшчанкаў адпрацаваў настаўнікам фізкультуры ў Кіраўскай СШ 48 гадоў. Яго выхаванцы неаднаразова займалі прызавыя месцы на спаборніцтвах розных узроўняў. У 2014 годзе Анатоль Уладзіміравіч узнагароджаны нагрудным знакам “Выдатнік адукацыі Рэспублікі Беларусь”. Усе вяскоўцы добра ведаюць Заслужаную настаўніцу Рэспублікі Беларусь, былога дырэктара Кіраўскай СШ Лізавету Дзмітрыеву. Яна была дэлегатам III Усебеларускага народнага сходу, мае званне “Чалавек года Віцебшчыны-2016”, тройчы Лаўрэат Спецыяльнага фонду Прэзідэнта Рэспублікі Беларусь.